
Na podlagi 4. točke prvega odstavka 76. člena v povezavi z drugim odstavkom 78. člena Zakona o javnih uslužbencih (Uradni list RS, 32/25 in 1400/26, v nadaljevanju: ZJU-1) in 25. člena Zakona o delovnih razmerjih (Uradni list RS, št. 21/13, 78/13, 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 15/21 - ZDUOP, 28/21 - odl. US, 112/21 - ZNUPZ, 119/21 - ZČmIS-A, 202/21 - odl. US, 206/21 - ZDUPŠOP, 15/22, 54/22 - ZUPŠ-1, 141/22 - ZNUNBZ, 88/23 - ZOPNN-F, 95/23 - ZIUOPZP, 114/23, 117/23 - ZIUOPZP-A, 136/23 - ZIUZDS, 70/25 - ZUTD-I, 91/25 - ZPZR)

Upravna enota Radlje ob Dravi, Mariborska c. 7, 2360 Radlje ob Dravi, objavlja prosto uradniško delovno mesto za določen čas – začasno povečan obseg dela:

SVETOVALEC (šifra DM 119) v Oddelku za upravne notranje zadeve in promet

Kandidati, ki se bodo prijavili na prosto delovno mesto, morajo izpolnjevati naslednje pogoje: 
· končano najmanj specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) oziroma najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
· najmanj 7 mesecev delovnih izkušenj,
· opravljen strokovni izpit iz upravnega postopka druge stopnje,
· znanje uradnega jezika,
· državljanstvo Republike Slovenije,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno s 13. točko 6. člena ZJU-1 se kot delovne izkušnje šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Pri izbranem kandidatu se bo preverilo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka druge stopnje opraviti najkasneje v šestih mesecih od sklenitve delovnega razmerja v skladu z 31. členom Zakona o splošnem upravnem postopku (Zakon o splošnem upravnem postopku (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10, 82/13, 36/20 - ZZUSUDJZ, 61/20 - ZZUSUDJZ-A, 175/20 - ZIUOPDVE, 203/20 - ZIUPOPDVE, 3/22 - ZDeb, 85/25, 424/26 - skl. US).

Delovne naloge:
· zbiranje, urejanje in priprava podatkov za oblikovanje zahtevnejših gradiv;
· samostojno oblikovanje manj zahtevnih gradiv s predlogi ukrepov;
· vodenje in odločanje v zahtevnih upravnih postopkih s področja tujcev na prvi stopnji;
· opravljanje drugih upravnih nalog podobne zahtevnosti.
Na delovnem mestu se vodijo upravni postopki s področja upravno notranjih zadev (npr. delovno področje tujcev, društev, javnih zbiranj,…), opravlja se delo s strankami, pripravlja se zahtevna strokovna gradiva in poročila ter opravlja druge naloge s področja poslovanja upravne enote.

Prijava mora vsebovati naslednje podatke, vsebovane na priloženem obrazcu »Vloga za zaposlitev«:
1. izjavo kandidata o izpolnjevanju pogoja zahtevane izobrazbe, iz katere mora biti razvidna vrsta študijskega programa, stopnja in smer izobrazbe, datum zaključka študija in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (čas opravljanja dela in stopnja zahtevnosti delovnega mesta ter kratek opis dela in raven zahtevnosti dela, ki ga je opravljal pri tem delodajalcu),
3. pisno izjavo kandidata o opravljenem strokovnem izpitu iz upravnega postopka druge stopnje, če je izpit opravil, iz katere mora biti razvidna ustanova, na kateri je kandidat opravil izpit in datum opravljanja izpita;
4. izjavo kandidata, da:
· da je državljan Republike Slovenije,
· da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
5. izjavo kandidata, da za namen tega postopka dovoljuje Upravni enoti Radlje ob Dravi pridobitev podatkov o izpolnjevanju pogojev za zasedbo delovnega mesta iz uradnih evidenc drugih organov,
6. izjavo kandidata, da je seznanjen in dovoljuje, da bo Upravna enota Radlje ob Dravi podatke, ki jih je kandidat navedel v prijavo na prosto delovno mesto, obdelovala za namen izvedbe tega postopka.
Zaželeno je, da prijava vsebuje tudi kratek življenjepis ter da kandidat poleg formalne izobrazbe navede tudi druga znanja in veščine, ki jih je pridobil.
Komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Z izbranim kandidatom bo delovno razmerje sklenjeno za določen čas zaradi povečanega obsega dela, s polnim delovnim časom. Izbrani kandidat bo delo opravljal v prostorih Upravne enote Radlje ob Davi, Mariborska c. 7, 2360 Radlje ob Dravi oziroma v drugih uradnih prostorih Upravne enote Radlje ob Dravi.

Pravice in dolžnosti javnega uslužbenca bodo v skladu s prvim odstavkom 81. člena ZJU-1 določene glede na uradniški naziv svetovalec III. Izhodiščni plačni razred delovnega mesta je 17. plačni razred oz. 2030,25 EUR bruto. Pravica do izplačila osnovne plače se pridobi postopno do 1. 1. 2028 v skladu s 102. členom v povezavi s 101. členom Zakona o skupnih temeljih sistema plač v javnem sektorju (Uradni list RS, št. 95/24). 

Kandidati vložijo prijave na priloženem obrazcu »Vloga za zaposlitev«, ki ga pošljejo v zaprti ovojnici z označbo: »Za prosto delovno mesto svetovalec (DM 119) – povečan obseg dela, številka objave: 110-23/2026-6238« na naslov: Upravna enota Radlje ob Dravi, Mariborska c. 7, 2360 Radlje ob Dravi, in sicer v roku 8 dni po objavi na spletni strani Zavoda RS za zaposlovanje in spletnem mestu državne uprave GOV.SI (https://www.gov.si/zbirke/delovna-mesta/). Za pisno obliko prijave se šteje tudi elektronska oblika, poslana na elektronski naslov: ue.radlje@gov.si, pri čemer veljavnost prijave ni pogojena z elektronskim podpisom.

V skladu s prvim odstavkom 68. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb in 85/25 ter 424/26 – odl. US; v nadaljevanju: ZUP) šteje prijava oddana po pošti ter v elektronski obliki za pravočasno, če jo organ prejme, preden se izteče rok. Tretji odstavek 68. člena ZUP določa, da če se vloga pošlje po pošti, se kot dan, ko je organ prejel vlogo, šteje dan oddaje priporočene pošiljke na pošti oziroma dan sprejetja poštne pošiljke, ki ga označi izvajalec poštne storitve. Če dan sprejetja poštne pošiljke ni označen ali ni razviden, se šteje, da je vloga vložena, ko jo organ prejme.

Kandidate vljudno naprošamo, da zaradi upoštevanja ekonomskega in ekološkega vidika prijavo vložijo tako, da v celoti in z vsemi zahtevanimi podatki izpolnijo priložen obrazec, ki vsebuje vse podatke, potrebne za popolno prijavo.

Kandidati bodo o izbiri/neizbiri pisno obveščeni. Dodatne informacije o izvedbi javne objave daje Sabina Ternik, 02 88 79 421, sabina.ternik@gov.si.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

